ഹിഡൺ ഫിഗേഴ്സ്

2016ൽ പുറത്തിറങ്ങിയ ഒരു ഇംഗ്ലീഷ് ചലച്ചിത്രമാണ് ഹിഡൺ ഫിഗേഴ്സ്. ഇംഗ്ലീഷ്:Hidden Figures. തിയോഡർ മെൽഫി സംവിധാനം ചെയ്ത ചിത്രം നാസയുടെ സ്പെയ്സ് മിഷൻ വിജയിപ്പിക്കാനാവശ്യമായ രേഖകൾ തയ്യാറാക്കി നൽകാൻ നിയോഗിക്കപ്പെട്ട ഒരു സംഘം ആഫ്രിക്കൻ-അമേരിക്കൻ സ്ത്രീകളുടെ കഥ പറയുന്നു. പ്രശസ്ത ഗണിത ശാസത്രജ്ഞ കാതറിൻ ജോൺസണും തന്റെ സഹപ്രവർത്തകരായ ഡൊറോത്തി വോഗണും, മേരി ജാക്‌സണും നാസയ്ക്ക് വേണ്ടി പ്രവർത്തിക്കുന്നതാണ് ചിത്രത്തിന്റെ പ്രമേയം. ഇവർ കണ്ടെത്തിയ കണക്കുകൂട്ടലുകളാണ് പിന്നീട് ജോൺ ഗ്ലെൻ എന്ന ബഹിരാകാശ യാത്രികനെ ഫ്രൺഷിപ് മിഷനിൽ ഭ്രമണപഥത്തിലെ സഞ്ചാരത്തിന് സഹായിക്കുന്നത്. മാർഗട് ലീ ഷെറ്റർലിയുടെ 'ഹിഡൺ ഫിഗേഴ്‌സ്' എന്ന കഥയെ ആസ്പദമാക്കിയാണ് മെൽഫി തന്റെ സിനിമയെടുക്കുന്നത്.http://malayalam.annnews.in/index.php/malayalam/entertainment/news/hidden-figures-trailer-release തിയോഡർ മെൽഫിക്കൊപ്പം ആലിസൺ സ്‌കോഡർ തിരക്കഥയെഴുതിയ ഹിഡൺ ഫിഗേഴ്സിൽ ടറാജി പി ഹെൻസണാണ് കാതറിൻ ജോൺസണായി വേഷമിടുന്നത്. ഒക്ടേവിയ സ്‌പെൻസർ, ഡൊറോത്തി വോഗണെയും ജാനെൽ മോണെ, മേരി ജാക്‌സണേയും അവതരിപ്പിച്ചിരിക്കുന്നു.http://www.mathrubhumi.com/tv/ReadMore/31115/hidden-figures-feminine-brains-behind-nasa-breakthroughs/M മാൻഡി വാക്കർ ക്യാമറ കൈകാര്യം ചെയ്യുന്ന 'ഹിഡൺ ഫിഗേഴ്‌സ്' 2017 ജനുവരി 13ന് 20th സെഞ്ച്വറി ഫോക്‌സ് തിയേറ്ററുകളിലെത്തിച്ചു. http://anweshanam.com/index.php/entertainment/news/hidden-figures-trailer-release

അവലംബം

വർഗ്ഗം:2016-ൽ പുറത്തിറങ്ങിയ അമേരിക്കൻ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ